**ОТЧЕТ**

ЗА ДЕЙНОСТТА НА

НАРОДНО ЧИТАЛИЩЕ “ИЗГРЕВ-1927г.” с.ГРАФ ИГНАТИЕВО

За 2019 г.

НЧ “Изгрев- 1927г.” с.Граф Игнатиево е единствения културно-информационен център на територията на селото, както и център за подкрепа на граждански инициативи. Като такъв се старае да задоволява нуждите на потребителите и да е в услуга на местното население.

Основаната цел е свързана със:

* развитие и обогатяване на културния живот;
* запазване на обичаите и традициите на населението;
* разширяване знанията на хората и приобщаването им към ценностите и постиженията на науката, изкуството и културата;
* възпитаване в дух на демократизъм, родолюбие и общочовешка нравственост;
* възпитаване и утвърждаване на национално самосъзнание;
* осъществяване на дейности за подпомагане и насърчаване на децата и младежите;
* развитие на културно-информационни дейности;
* предоставяне на технически и информационни услуги на населението.

За постигане на целите, читалището работи в няколко направления – библиотечна дейност, художествена самодейност, културно - развлекателни мероприятия, информационно-технически услуги и работа с граждански общности.

Основно звено е библиотеката, като център за информационна грамотност. Библиотечния фонд е 10374 б.д. За 2019 г. са регистрирани 206 читатели. Посещенията в библиотеката са 4340. Целта на библиотеката е да обхване по-голям брой ползватели и те да получат достъп до съвременните комуникационни средства и отговор на своите въпроси.

Задоволяването на информационните нужди на потребителите се осъществява чрез предлагане на иновативни библиотечни услуги. Това са нови, съвременни решения за информационно осигуряване, а именно ползване на интернет, електронна поща, социални мрежи, изготвяне на документи за работа; виртуална справочна служба , е-образование, е-заетост, е-култура / е- наука, е-общество, е-бизнес, е-здраве… /

В културно-масов аспект през годината бяха направени 17 витрини. Отразени бяха дати и годишнини на писатели, будители, музиканти, учени, исторически личности, общественици и др. Отбелязани бяха международни дни - на детската книга, на театъра, на ромите и др. професионални, официални и традиционни празници.

Съвместно с учителите от ОУ“Граф Н.Игнатиев“ и ЦДГ „Здравец“ бяха проведени групови посещения с беседи и презентации за опознаване на библиотечния фонд, видовете речници и използването им и запознаване с книжките от детския отдел. Запалихме искрица желание и любов към четенето и книгата.

Във връзка с месеца на детската книга организирахме работилнички за изработване на мини детски книжки.

Оформения кът на занаятите е привлекателно място за посещение, както от местните жители, така и от гостите на селото.

Към читалището работят 5 самодейни колектива/ 3 танцови състава, женска певческа група и група за обичаи/, обединени в един състав, наречен “Китка”. Състава представя читалището, селото и общината ни в различни фестивали, конкурси и концерти.

През изминалата година имахме удоволствието да участваме на:

* Фестивал за народно творчество „Магията на Рила планина” в Боровец
* Народен събор Пловдив, парк „Лаута”
* Народен събор „Който може, го може” с.Строево

По повод 3 март – Национален празник на България и патронен празник на селото, съвместно с училището, подготвихме концертна програма.

Във връзка с празници от църковния календар, както и международни чествания, организирахме събития, културно-развлекателни програми и различни мероприятия за отбелязването им.

Концерти и забавно-увеселителни мероприятия се организираха за:

19 февруари – 146 години от обесването на Васил Левски;

25 март – Благовещение - културно-развлекателна програма

24 май – Ден на славянската писменост и култура;

Спасовден – Събор на селото

22 септември – Есенен празник на Община Марица

1 ноември – Ден на народните будители

Йордановден; Банго Васил; Бабинден; 14 февруари - Ден на виното и любовта; 8 март; Лазаровден; 1 октомври - Ден на възрастните хора; Хелуин и Коледа.

Функциониращият към читалището Арт Клуб организира няколко творчески работилници и представи изложби от свои произведения на редица събития по повод Свети Валентин, Баба Марта, Великден, Ден на детската книга и Хелуин.

За подобряване имиджа ни и за трансформирането ни в модерен и съвременен информационен център, читалището предоставя информационни, технически, посреднически и консултантски услуги на населението. В тази връзка извършваме следните услуги: ксерокопиране; набор и разпечатване на текст; изработване на некролози, покани, визитки, обяви; пълномощни.

Продължаваме да утвърждаваме функцията си и на информационни посредници между местните хора и институциите, службите и организациите в общината и областта.

Бюджета на читалището за 2019 г. се сформира от следните източници:

* Субсидия от държавния бюджет – 31578,00 лв.
* Собствени средства – 8890.77 лв.

Приходите и разходите са осчетоводени, изготвен е годишен финансов отчет и данъчна декларация за 2019 г. и са подадени в НАП.

ГОДИШНА ПРОГРАМА

за развитие на читалищната дейност през 2020г.

**ОСНОВНИ НАСОКИ**

1. Предоставяне на по-голям брой информационни услуги за населението.
2. Закупуване на нова литература за библиотеката.
3. Подготовка на фолклорния състав за участия в национални и международни фестивали.
4. Организиране на културно-развлекателни програми, мероприятия, изложби и кътове за населението съобразно културния календар.
5. Функциониране на създадените самодейни колективи и клубове и привличане на нови членове
6. Разработване и кандидатстване с проекти за финансирани по програми на български и чужди фондации.

**КУЛТУРЕН КАЛЕНДАР 2020 г.**

* 1. Организирано почитане на християнските традиции свързани с празника Богоявление.
	2. Забавно – увеселително мероприятие по случай Бабинден.
	3. Организиране на творческа работилница за изработване на валентинки, мартенички и кукерски маски.
	4. 147 години от обесването на Васил Левски – почетно отбелязване
	5. Тържествено отбелязване на 3 март - националният празник на България и патронен празник на селото и училището.
	6. Тържество по случай 8- ми март – Ден на жената.
	7. Участие на самодейците в Пролетния празника на Общината - 25март.
	8. Участие в инициативата „Голямото четене”- мероприятие в бибилиотеката.
	9. Лазаровден - лазаруване на децата
	10. Възкресение Христово - Конкурси за най-здраво и най-красиво великденско яйце – съвместно с училището.
	11. Мероприятие посветено на 9-ти май – Ден на Европа.
	12. Тържествено отбелязване на Деня на българската просвета и култура - 24 май
	13. Спасовден – общоселски празник и събор
	14. Детски празник по случай 1 юни – Международен ден на детето.
	15. За Денят на еколога - 5 юни - Презентация и беседа на тема “Опазването на околната среда”.
	16. Подготвяне и подреждане на витрини, кътове и изложби по повод различни годишнини и чествания.
	17. Срещи с творци на изкуството.
	18. Участия на самодейния състав в различни фолклорни фестивали
	19. Фолклорен празник „Хоро фест – Графа” – надиграване на клубовете за фолклорни хора в Деня на Свети Иван Рилски
	20. Ден на Народните будители – тържествен концерт
	21. Ден на християнското семейство – съвместно мероприятие с църковното настоятелство и пенсионерския клуб
	22. Коледни и новогодишни мероприятия.